KAVAND

PRESIDENDI MÄÄRUS NR ...

Tallinn, ….. ……….. 2024

**Eesti Panga presidendi**

**määruste muutmine**

Määrus kehtestatakse hädaolukorra seaduse § 37 lõike 2 ning krediidiasutuste seaduse § 3 lõike 3 alusel.

§ 1. Eesti Panga presidendi 13. juuli 2018. aasta määruses nr 7 „Makseteenuse ja sularaharingluse kirjeldus ja toimepidevuse nõuded“ (RT I, 19.07.2018, 2) tehakse järgmised muudatused:

1) paragrahvi 5 lõige 1 punkti 1 muudetakse ja see sõnastatakse järgmiselt:

„1) küberintsident;“;

2) paragrahvi 5 lõige 1 punkti 2 muudetakse ja see sõnastatakse järgmiselt:

„2) võrgu- ja infosüsteemide rikked;“;

3) paragrahvi 5 lõige 1 punkti 6 muudetakse ja see sõnastatakse järgmiselt:

„6) telefoni-, mobiiltelefoni- ja andmesideteenuse pikaajaline katkestus;“;

4) paragrahvi 6 lõige 1 punkti 4 muudetakse ja see sõnastatakse järgmiselt:

„suudab osutada elutähtsaid teenuseid mahus, mis vastab 70%-le asjaomase teenuse keskmisest tehingute arvust tavaolukorras;“;

5) paragrahvi 6 lõiget 1 täiendatakse punktiga 5 järgmises sõnastuses:

„5) juhul kui kaardimaksete tavapärane taristu ei ole kättesaadav, on klientidel end VÕS § 709 lõikes 122 sätestatud tugeva autentimisega tuvastades võimalik teha kaardimakseid neile teenuseosutaja määratud limiitide ulatuses kuni 200 eurot ühe tehingu kohta vedelkütust müüvate elutähtsa teenuse osutajate juures;“;

6) paragrahvi 6 lõiget 1 täiendatakse punktidega 6-8 järgmises sõnastuses

6) on olemas tehniline valmisolek elutähtsa elektroonilise isikutuvastamise teenuse toimepidevust tagavate võrguühenduseta varulahenduste kasutamiseks;

7) on olemas tehniline valmisolek võtta klientidelt töötlemiseks vastu andmekogumitena esitatavaid maksejuhised kahel alternatiivsel viisil;

8) teenuseosutajate vahel toimib sularahaautomaatide ristkasutus sularaha maksekontolt väljavõtmise tehingute teostamiseks. Teenuseosutaja võib ristkasutust piirata vaid põhjendatud juhtudel, teavitades piiramisest ja selle põhjustest viivitamata Eesti Panka ja Finantsinspektsiooni.“;

7) paragrahvi 7 muudetakse ja see sõnastatakse järgmiselt:

„§ 7. Elutähtsa teenuse katkestuse lubatud aeg

(1) Elutähtsa teenuse katkestuse lubatud aeg on kuni 12 tundi.

(2) Elutähtsa teenuse katkestus on olukord, kus elutähtsa teenuse osutamise tõrgete tõttu langeb teenuse tehingute arv alla 20% eelneva sarnase perioodi keskmisest tehingute arvust.

(3) Teenuseosutaja arvutab hädaolukorra seaduse § 39 lõike 5 alusel kehtestatud määruses nimetatud elutähtsa teenuse katkestuse ulatuse suhtarvu katkenud ja tagasilükatud kliendipöördumiste arvu suhtena kliendipöördumiste koguarvu.“

8) paragrahvi 8 lõiget 3 muudetakse ja see sõnastatakse järgmiselt:

„(3) Hädaolukorra seaduse § 36 lõike 1 punktides 5, 6 ja 7 ja § 36 lõike 11 punktides 1 ja 3 nimetatud teenuseid sisse ostes ei tohi elutähtsa teenuse osutamine sõltuda ettevõtetest, kes ei ole elutähtsa teenuse osutajad.“;

9) paragrahvi 10 lõiget 1 muudetakse ja see sõnastatakse järgmiselt:

„(1) Elutähtsa teenuse ulatuslikust või raskete tagajärgedega katkestusest põhjustatud hädaolukorraga on tegemist juhul, kui on täidetud järgmised tingimused:

1) teenuse katkestus on pikaajaline või mõjutab olulist osa teenuse kasutajatest;

2) teenuse taastamine vajab Eesti Panga hinnangul erakorraliste meetmete rakendamist.“;

10) paragrahvi 10 lõige 2 tunnistatakse kehtetuks;

11) paragrahvi 11 lõikes 1 asendatakse sõnad „esimesel võimalusel“ sõnaga „viivitamata“.

§ 2. Määrus jõustub 1. jaanuaril 2025. a, välja arvatud § 1 p 5, mis jõustub 1. jaanuaril 2025.a, kuid mitte varem, kui jõustub vedelkütust müüvate elutähtsa teenuse osutajate kohustus võtta vastu kaardimakseid kui kaardimaksete tavapärane taristu ei ole kättesaadav.

Madis Müller

president